                                                  KOMENTE DHE REKOMANDIME 
                      MBI RAPORTIN E MONITORIMIT 4M I  TË VITIT 2026 
                                       PËR MINISTRINË E FINANCAVE 

I. Vlerësim i përgjithshëm i qëllimeve dhe objektivave të politikës 
Misioni i Ministrisë së Financave është arritja e stabilitetit ekonomik nëpërmjet drejtimit me eficiencë, efektivitet dhe transparencë të financave publike. Ministria e Financave e ushtron veprimtarinë nëpërmjet këtyre fushave të përgjegjësisë shtetërore: Politikën makrofiskale; Administrimin e të ardhurave; Administrimin e buxhetit të shtetit; Menaxhimin e borxhit publik dhe garancive shtetërore të huas; Administrimin financiar; Menaxhimin financiar dhe kontrollin; Menaxhimin e asistencës financiare të Bashkimit Evropian; Inspektimin financiar publik; Bashkërendimin e përgjithshëm të auditimit të brendshëm; Parandalimin e pastrimit të parave dhe terrorizmit; Lojërat e fatit.
Ministria e Financave për 4M I 2026 ka administuar dhe menaxhuar fondet publike sipas gjashtë programeve të miratuara në zbatim të VKM nr.31, datë 17.1.2024 “Për përcaktimin e fushës së përgjegjësisë shtetërore të Ministrisë së Financave dhe Ligjit 87/2025 “Për buxhetin e vitit 2026”.
Programet e Ministrisë së Financave
1. Planifikimi, menaxhimi dhe administrimi.
2. Menaxhimi i Shpenzimeve Publike
3. Ekzekutimi i Pagesave të Ndryshme
4. Menaxhimi i të Ardhurave Tatimore
5. Menaxhimi i të Ardhurave Doganore
6. Lufta kundër Transaksioneve Financiare Jo-Ligjore
II. Karakteristika kryesore të performancës së shpenzimeve
Sipas të dhënave të Sistemit Financiar Informatik të Qeverisë dhe të dhënave të paraqitura nga ministria në raportin e monitorimit, realizimi i shpenzimeve sipas programeve, deri në fund të 4M I 2026 për 6 programet buxhetore të MF paraqitet si më poshtë, në mijë lekë: 
Tabela Realizimi i shpenzimeve sipas programeve (në mijë lekë)

 Realizimi faktik ishte rreth 2.9 miliardë lekë, ose 24% e buxhetit fillestar dhe buxhetit të ndryshuar. Realizimi  për shpenzimet korrente ishte rreth 2.6 miliardë LEK, 27% përkundrejt planit fillestar dhe planit të rishikuar. Në zërin e shpenzimeve kapitale realizimi ishtë 11% e planit fillestar dhe planit të ndryshuar. 

Duke parë strukturën e realizimit të shpenzimeve faktike për 4M I 2026, vërejmë që pjesën më të madhe të shpenzimeve faktike të kësaj ministrie e zënë shpenzimet e realizuara në programin “Menaxhimi i të ardhurave Doganore”, me rreth 44% të faktit dhe 39% të planit të rishikuar, ndjekur nga programi “ Menaxhimi i të ardhurave tatimore” me 28 % të faktit dhe 26% të planit të rishikuar.
Lidhur me realizimin e shpenzimeve sipas klasifikimit ekonomik, të dhënat paraqiten në tabelën si më poshtë vijon:

Tabela Realizimi i shpenzimeve sipas klasifikimit ekonomik (në mijë lekë)    

Nga të dhënat e mësipërme financiare, vërejmë që për 4M I të vitit 2026, shpenzimet e personelit janë realizuar në masën 31% të planit fillestar dhe të planit të rishikuar. Zëri i shpenzimeve të personelit përbën peshën më të madhe të fondeve të buxhetit të MF, 45% të planit të rishikuar dhe 58% të faktit. Shpenzimet operative janë realizuar në masën 23% të planit të rishikuar dhe planit fillestar.. Në total realizimi i fondeve buxhetore është 24% e planit fillestar dhe e planit të ndryshuar.
Nivelet e caktuara  të realizmit janë argumentuar për shkak të kohëzgjatjes së procedurave të tenderimit deri në lidhjen e kontratave brenda vitit buxhetor.

Lidhur me volumin dhe madhësinë e ndryshimit të buxhetit, shprehemi se ndryshimet e planit të buxhetit përgjatë 4M I të vitit 2026, duke u nisur nga buxheti fillestar sipas ligjit nr. Nr. 87/2025, “Për buxhetin e vitit 2026”, kanë ardhur si pasojë e fondeve të akorduara si fonde shtesë nga Fondi i veçantë (në vlerën 9.5 milionë LEK), pakësim i fondit nga programim 01130, në mbështetje të ligjit nr.8097, datë 21.03.1996 “Për pensionet shtetërore suplementare të personave që kryejnë funksione kushtetuese dhe të punonjësve të shtetit”, të kërkesave të institucioneve në RSH, janë transferuar fonde në vlerën 4.8 milion lekë, me qëllim shpërblimin e funksionarëve pas ndërprerjes nga funksioni i tyre. Ndryshimet e tjera të planit të buxhetit kanë ardhur si pasojë e akordimit të fondit nga Fondi Rezerve i Buxhetit të Shtetit për ekzekutimin e vendimeve të GJEDNJ, në vlerën 1.1 milionë lekë.

III. Performanca dhe statusi i produkteve të disa programeve kryesore.
1.Programi  “ Planifikimi, Menaxhimi dhe Administrimi ” (Programi 01110)

Në programin “Planifikim  menaxhim administrim”, objektivi i së cilit është mirëmenaxhimi i financave publike përmes hartimit të politikave në fushën e financave dhe ekonomisë, si dhe rritja dhe zhvillimi i kapaciteteve planifikuese dhe menaxhuese, nëpërmjet programeve trajnuese dhe zhvilluese në respektim edhe të parimit të barazisë gjinore, fondet buxhetore për 4M I  2026 u realizuan në vlerën 442 milionë LEK, ose 29% e planit të rishikuar dhe e planit fillestar. Fondet buxhetore buxhetore në shpenzimet korrente për 4M I 2026 u realizuan në vlerën 252 milionë LEK, ose 23% e planit të rishikuar dhe e planit fillestar.

Programi realizoi këto produkte:

· 40 Akte ligjore dhe nënligjore të miratuara, me kosto faktike 202 milionë LEK. 
·  300 orë/trajnimi të kryera nga QTATD, ose 42% e sasisë plan, me kosto 6.8milionë LEK. Janë zhvilluar 33 tema trajnimi nëpërmjet të cilëve trajnuar 506 punonjës në total .
· 29 Kontrata te monitoruara nga CFCU, nga 31 të planfikuara, me kosto fakike 34 milionë LEK.
· “Taksa pasurie të arkëtuara”,  realizuar me kosto prej 8 milionë LEK.

Bazuar në VKM nr. 273, datë 16.05.2018 “Për krijimin e Regjistrit Qendror të Bazës së të Dhënave për Llogaritjen e Taksës Vendore të Pasurisë së Paluajtshme “Ndërtesë” (Kadastra Fiskale)”, Regjistri Qendror i Bazës së të Dhënave për Llogaritjen e Taksës Vendore mbi Pasurinë e Paluajtshme “ndërtesë” (Kadastra Fiskale)” përmban të dhëna në nivel kombëtar vetëm për qëllimin e llogaritjes së taksës së pasurisë së paluajtshme. Aktualisht nga të dhënat e rregjistruara në kadastër rezultojnë 3,604,710 njësi pronësore.


Programi  “ Menaxhimi i Shpenzimeve Publike” (Programi 01120)

Objektivi kryesor i këtij programi është: "Planifikimi më i mirë i shpenzimeve dhe një administrim i mirë i të ardhurave, duke reflektuar një rritje ekonomike të shpejtë dhe të qëndrueshme. Përmirësimi i cilësisë së Dokumentit të Programit Buxhetor Afatmesëm, si dhe të procesit të përgatitjes së këtij dokumenti gjatë fazës Strategjike dhe Teknike të tij."	
Buxheti i programit për 4M I 2026 është realizuar në vlerën 153.3 milionë LEK, ose në masën 29% ndaj planit të rishikuar ose 30% ndaj planit fillestar.
Për arritjen e objektivit të programit kanë kontribuar produktet si më poshtë:

· Produkti 91002AD “Raporte të Konsoliduara Financiare dhe Fiskale”.
Realizuar 8 raporte, me kosto faktike prej 125.4 milionë lekë, ose në masën 30%.
· Produkti 91002AE “Kontrata të garancive dhe kredive të pakthyera”.
 Realizuar 34 kontrata, me kosto faktike prej 18 milionë lekë, ose në masën 25%.
· Produkti 91002AA “Akte ligjore dhe nënligjore të pergatitura”’
Përgatitur 4 akte, realizuar me kosto faktike prej 9 milionë lekë, ose në masën 30%.

Programi  “ Ekzekutimi  i  Pagesave  të  Ndryshme” (Programi 01130)

[bookmark: _Hlk195796430]Në programin “Ekzekutimi i pagesave te ndryshme”, fusha e veprimit të së cilit konsiston në realizimin e pagesave të ndryshme sipas natyrës së tyre: për kuotat e anëtarësimeve në organizatat ndërkombëtare, për rritjen e kapitalit në institucionet financiare ndërkombëtare, transferta të ndryshme për funksionarët e lartë, në rastet e largimit nga detyra si dhe ekzekutimi i vendimeve gjyqësore dhe detyrimeve të tjera të MF-së, sipas vendimmarrjeve specifike të cilat zbatohen nga Aparati i MF-së. Për 4M I 2026, në shpenzimet korrente realizimi ishtë 69 milion lekë, ose 12% e planit të rishikuar dhe e planit fillestar. Programi realizoi këto produkte:

· Shpërblimi i 8 funksionarëvë pas ndërprerjes nga  funksionit”, me kosto faktike rreth 8 milionë LEK. Ky produkt nuk paraqitet me realizim pasi këto fonde iu transferohen institucioneve përfituese, realizimi i të cilave bëhet nga buxhetet e tyre respektive.
· 62 “Vendime Gjyqesore të Ekzekutuara”, me kosto faktike 30 milionë LEK.(57 Vendime Gjyqësore për burgim të padrejtë; 5 Vendime Arbitrazhi dhe Vendime të Gjykatës Europiane të të Drejtave të Njeriut).
· “Pagesa për Kuota Ndërkombëtare”, planifikuar për pagesat e anëtarësimit të MF-së në organizatat ndërkombëtare si OECD, kryer 2 transferta  me kosto faktike 4.5 milionë LEK.
· “Shërbime konsulence”, janë realizuar 5 transferta, , me kosto faktike prej 34 milionë LEK. 
Ky produkt ka të planifikuar shpenzimet që përdoren për konsulencë që lidhen me shpenzimet vjetore për emetimin dhe ndjekjen e procesit të Eurobond-it, shpenzimet për vlerësimin e riskut të kreditit vjetor të Republikës së Shqipërisë si dhe shpenzimet për mirëmbajtjen e sistemit DMFAS. 
· Produkti .“Bridge Financing (Financim Afatshkurtër për Fondin Kombëtar”.
Aktualisht janë kryer 5 financime afatshkurtër për Fondin Kombëtar, me kosta faktike 239 mijë lekë.

Programi  “ Menaxhimi i të Ardhurave Tatimore” (Programi 01140)

Sa i përket programit “Menaxhimi i të Ardhurave Tatimore”, objektivi i këtij programi është “Progresi organizativ i Administratës Tatimore dhe zhvillimi i kapaciteteve njerëzore, aplikimi i metodave dhe sistemeve të reja; modernizimi, ofrimi i shërbimeve cilësore dhe reduktimi i barrës administrative në pagesën e detyrimeve tatimore dhe kontributeve të sigurimeve shoqërore si rrjedhojë e rritjes së ndërgjegjësimit publik duke ndihmuar në zhvillimin e kulturës për përmbushje vullnetare më të lartë; Implementimi efikas i legjislacionit tatimor dhe sigurimeve shoqërore; hetimi i rasteve të mashtrimit tatimor; zbatimi i strategjisë së përmbushjes së menaxhimit të riskut; përmirësimi i mëtejshëm i kontrollit tatimor dhe gjurmimi i mashtrimeve tatimore; mbledhja efikase dhe efektive e borxhit”. 
Gjatë 4M I 2026, shpenzimet korente në këtë program janë realizuar në vlerën e 817.8 milionë LEK ose në masën 28% të buxhetit. Në veçanti, për arritjen e këtij objektivi, janë realizuar produktet: 

· Tatimpagues të asistuar, realizuar me kosto faktike 806.7 milionë LEK.  
· Vendime gjyqësore të ekzekutuara, në vlerën 11.1 milionë LEK.

Programi  “ Menaxhimi i të Ardhurave Doganore” (Programi 01150)

Sa i përket programit “Menaxhimi i të Ardhurave Doganore” i cili ka si objektiv kryesor krijimin e lehtësirave për operatorët ekonomikë nëpërmjet lehtësimit dhe përshpejtimit të procedurave doganore, shpenzimet korente për 4M I 2026 në këtë program janë realizuar në vlerën 1.25 miliard LEK ose 29% e buxhetit. Për arritjen e këtij objektivi, janë realizuar: 

· 243 200 deklarata doganore të procesuara, me kosto faktike prej 698.4 milionë LEK. 
· 9 vendime gjyqësore të ekzekutuara me kosto faktike 7.9 milionë LEK.

Lidhur me garantimin e sigurisë dhe mbrojtjes kombëtarë nga: kontrabanda, trafiqet paligjshme, mallrat e ndaluara e falsifikuara, evazioni fiskal, etj. janë realizuar produktet si më poshtë:
· Gjatë periudhës Janar – Prill 2026 kanë qenë në proçes hetimi çështje me karakter sensitiv apo kërkesa për verifikim nga të cilat, janë trajtuar 1574 çështje dhe realizuar/mbyllur 416  çështje, me  kosto faktike 1.4 milionë LEK.
· Janë kryer 1 602 inspektime në vlerën 66 milionë LEK.
· Janë kryer shërbime skanimi, në vlerën 485 milionë LEK, i cili është efektiv në 5 pika doganore.

Programi  “ Lufta Kundër Transaksioneve Financiare Jo-Ligjore” (Programi 01160

Sa i përket programit“ Lufta Kundër Transaksioneve Financiare Jo-Ligjore”, i cili konsiston në kërkimin, marrjen dhe analizimin i informacionit financiar lidhur me të ardhurat që dyshohet se kanë origjinë kriminale si dhe të ardhurat që dyshohet se do të shërbejnë për financimin e aktiviteteve të mundshme terroriste dhe proçedimi i rasteve të pastrimit të parave dhe financimit të terrorizmit. Ky program financon me fonde buxhetore Agjencinë e Inteligjencës Financiare. 
Shpenzimet korente për 4M I 2026 në këtë program janë realizuar në vlerën 60.6 milionë LEK ose 30% e buxhetit. Në veçanti, për arritjen e këtij objektivi, janë realizuar produktet:

· Janë realizuar 1 000 raporte të aktivitetit të dyshimtë(RAD), “RTV & RAD të analizuara”, me kosto faktike 161.7 milionë lekë.
· Janë realizuar 42 inspektime, me kosto faktike 1.9 milionë lek



Të ardhurat jashtë limitit: Nga të dhënat e SIFQ për 4M I të vitit 2026, për këtë ministri janë realizuar të ardhura jashtë limitit në masën 924 milionë lekë.


IV. Komente dhe rekomandime 
· Paraqitja e informacionit si dhe të dhënat e raportuara në raportin e monitorimit janë në përputhje me përcaktimet e bëra në Udhëzimin nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të  këtij udhëzimi.
·  Raporti është dorëzuar sipas afatave të përcaktuara  në udhëzim.
· Pjesë e raportit të monitorimit është edhe paraqitja e informacionit mbi realizimin e të ardhurave jashtë limitit.
· Në relacionin shoqërues është paraqitur informacion mbi realizimin financiar, duke dhënë shpjegimet e deviacioneve sipas programeve.
· Eshtë paraqitur informacionin lidhur me numrin e punonjësve buxhetore të miratuar në Ligjin e Buxhetit vjetor si edhe ai i ndryshuar, me numri faktik të punonjësve, në Aneksin nr.1, por pa dhënë shpjegimet përkatëse mbi devijimin e numrit faktik nga ai i planifikuar në relacion.
· Lidhur me përmirësimin e cilësisë së përmbajtjes së raportit të monitorimit rekomandojmë:
[bookmark: _Hlk202963685] Për treguesit e performancës në nivel qëllimi  dhe treguesit e performancës  në nivel objektivi të shfaqura në  aneksin 4 “Raporti i realizimit të treguesve të performancës së programit”, nga  verifikimi për programet buxhetore, rekomandojmë përcaktimin e njësisë matëse në kolonën përkatëse si edhe treguesit faktikë të plotësuar në këtë aneks duhet të jenë ato që janë realizuar faktikisht për periudhën nëse janë të matshme për periudhën në programet që mungojnë si dhe paraqitjen e nje analize mbi realizimin e qëllimit dhe objektivave të politikës së programit.



Publikimi:
· Raporti i monitorimit për 4M I 2026, është publikuar në faqen zyrtare të Ministrisë së Financave.

Linku i publikimit:https://financa.gov.al/raporte-vjetore-per-zbatimin-e-buxhetit-dhe-anekset/

